এবার হোয়াটসঅ্যাপে মেসেজ শিডিউল করে রাখতে পারবেন আপনি!

ওয়েবডেস্ক- হোয়াটস অ্যাপ (Whats App) বর্তমান সময়ে অত্যন্ত প্রয়োজনীয় একটি আদানপ্রদান করার মাধ্যম। বিভিন্ন মেসেজ (message) থেকে ভয়েস কল (Voice Call) কথাবার্তার আদানপ্রদানের মাধ্যমগুলি আছে। তবে এবার থেকে মেসেজ আপনি সঙ্গে সঙ্গে না পাঠিয়ে শিডিউল (schedule) করে রাখতে পারেন। তবে সাধারণ ব্যবহারকারীদের জন্য হোয়াটসঅ্যাপে কোনও বিল্ট ইন শিডিউলং ফিচার নেই, তবে আপনি কোনও ডিভাইস ব্যবহার করছেন তার উপর এই পদ্ধতি নির্ভর করছে।

আরও পড়ুন- তামিলনাড়ু ভোটে বাংলার তিন IPS, পুলিশ পর্যবেক্ষকের দায়িত্বে সুপ্রতিম সরকাররা

আইফোন ব্যবহারকারীদের তুলনায় অ্যান্ড্রয়েড ব্যবহারকারীরা সহজেই এটির ব্যবহার করতে পারবে। তবে এই পরিষেবা পেতে ios-এ একটু সমস্যা দেখা দিতে পারে। কারণ, অনেক ক্ষেত্রে আইওএস থার্ড-পার্টি অ্যাপকে এটি ইনস্টল করার অনুমতি দেয় না। অ্যান্ড্রয়েডে হোয়াটসঅ্যাপ মেসেজ শিডিউল করার সবচেয়ে ভালো উপায় হল SKEDit বা Scheduled-এর মতো থার্ড-পার্টি অ্যাপ ব্যবহার করে করা। দুটি অ্যাপই প্লে-স্টোরে উপলব্ধ।

কীভাবে করবেন-

ডাউনলোড করে অ্যাক্সেসিবিলিটির অনুমতি দিন। তার পর লিখুন মেসেজটি। মেসেজটি লিখে প্ল্যাটফর্ম হিসেবে হোয়াটসঅ্যাপ বেছে নিতে হবে। এবার সব অপশনস পড়ে তারিখ ও সময় সেট করে নিতে হবে। তার পর মেসেজটি চলে যাবে প্রাপকের কাছে। যদি স্যামসাং ফোন ব্যবহার করেন, তাহলে একটি বিল্ট-ইন অপশনও রয়েছে। কোনও থার্ড-পার্টি অ্যাপ ছাড়াই সরাসরি হোয়াটসঅ্যাপের মেসেজ ‘শিডিউল’ করে পাঠাতে পারবেন। তবে শিডিউল মেসেজের ক্ষেত্রে মনে রাখতে হবে, নির্ধারিত সময়ে যেন আপনার ফোনটি চালু থাকে, যেন ইন্টারনেট কানেকশন থাকে। কিছু অ্যাপের ক্ষেত্রে স্ক্রিন আনলক করা প্রয়োজন। মনে রাখবেন, যে কোনও থার্ড-পার্টি অ্যাপ ব্যবহার করার ক্ষেত্রে সতর্ক থাকতে হবে, অ্যাক্সেসিবিলিটি অ্যাক্সেস দেওয়ার আগে কোন অ্যাপ কী কী অনুমতি চাইছে তা সর্বদা যাচাই করে তবেই করবেন।